Met Jesus verander alles - www.bybelkennis.co.za
by Coen Slabber · Published 06/01/2016 · Updated 24/11/2015
Want to see your troubles evaporate? Help others with theirs. – Max Lucado
Ou vorms van godsdiens en rituele kan nie die goeie nuus van Jesus se nuwe koninkryk voldoende kommunikeer nie.
Jesus het nie gekom om ons te verbeter nie, maar om ons nuut te maak. Die geld op persoonlike en korporatiewe vlak. Die evangelie het nie by Judaïsme bygevoeg of dit hervorm nie. Dit het Judaïsme vervul en vervang. Die nuwe verbond het die oue vervang.
Dit is baie gewild om vandag te sê dat alle godsdienste dieselfde is – alle paaie lei na God. Hierdie godsdienstige pluralisme sê byvoorbeeld dat as jy die onderrig van Boeddha volg jy uiteindelik in die regte verhouding met God kom. So is daar 'n Moslem, Hindoe en Christelike pad na God toe. Maak nie saak watter pad jy volg nie, jy kom uiteindelik by diesefde bestemming uit – alle paaie lei na God!
Daar is ook die idee dat daar twee paaie na God is: die Joodse en Christelike pad – die sogenaamde twee verbondteologie. Hiervolgens verseker God se verbond met Israel deur Abraham die Jode se guns by God. Geloof in Jesus Christus is dus onnodig vir ons verlossing.
In Markus 2:18 – 22 word hierdie misverstand hanteer. Die Here maak dit duidelik dat daar 'n diskontinuïteit tussen Judaïsme en die Christelike geloof is. Die nuwe wyn van die Christelike geloof kan nie deur die ou sakke van die Judaïsme hanteer word nie. Met die koms van Jesus verander alles.